# 《道德经》第二十章

唯之与阿，相去几何？善之与恶，相去若何？人之所畏，不可不畏。荒兮，其未央哉！众人熙熙，如享太牢，如春登台。我独泊兮，其未兆；沌（dun:四声）沌兮，如婴儿之未孩；儽儽（lei:二声）兮，若无所归。众人皆有余，而我独若遗。我愚人之心也哉！俗人昭昭，我独昏昏。俗人察察，我独闷闷。澹（dan:四声）兮其若海?，飂(liao:二声)兮若无止。众人皆有以?，而我独顽且鄙。我独异于人，而贵食母。
